# Általános információk:

**Tanterv:** Építészmérnöki osztatlan mesterképzési szak,

Építőművész alapképzési szak, Építészmérnöki alapképzési szak  
Ipari termék- és formatervező alapképzési szak

**Tantárgy neve: FESTÉSZET**

**Tantárgy kódja:** EPB078MNMU

**Szemeszter:** 6

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek:**

Tantárgy felelős: Dr. Krámli Márta, egyetemi docens

Iroda: 7624 Magyarország, Pécs, Boszorkány u. 2. B337

E-mail:  [nemeth.pal@mik.pte.hu](mailto:nemeth.pal@mik.pte.hu)

Munkahelyi telefon: +36 72 503 650 / 23899

Oktatók: Kígyós Borbála

Iroda: 7624 Magyarország, Pécs, Boszorkány u. 2. B-337

E-mail: kigyos.borbala@mik.pte.hu

Munkahelyi telefon: +36 72 503 650 / 23899

## Tárgyleírás

A Festészet kurzus fő témája az építészeti tér formarendjének és a festett murália belső rendszerének kapcsolata, a színek és formák térre gyakorolt hatása. A kurzus során a hallgatók kipróbálnak néhány képalkotói eljárást, melyeket alkalmazva egy nagyméretű, épített térhez kapcsolódó művet hoznak létre A mű tervezése során tanulmányozzák az adott térrész szín és formavilágát, az ott uralkodó fényviszonyokat, a hely funkcióját.

## Oktatás célja

A kurzus célja a festészet mint az építészet társművészete segítségével olyan komplex látásmódot kialakítani, mely segíti a hallgatót saját műveivel kapcsolatos tudatos gondolkodásban, más művészeti ágakkal szembeni nyitottság megteremtésében. A csoportban végzett munka lehetőséget nyújt az együttműködés, feladatmegosztás gyakorlására.

## Tantárgy tartalma

A félév első részében a hallgatók a kép legfontosabb alkotóelemeivel: a folttal, a ponttal és a vonallal foglalkoznak. Kipróbálják azok lehetőségeit, kifejező erejét, vizsgálják a két dimenziós látvány létrehozásában betöltött szerepét. Rajzi, festői feladatokon keresztül ismerkednek az adott elemek tulajdonságaival.

A szemeszter második részében egy saját maguk által tervezett építészeti térhez kapcsolódóan terveznek murális művet, figyelve a tér, a funkció, a megvilágítás sajátosságaira.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai részvétel, a feladatok határidőre való elkészítése, bemutatása, az alaki és formai követelmények betartása.

Az aktív órai részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt.

Amennyiben a hallgató ezt a minimum követelményt nem teljesíti, az hiányzásnak minősül!

A megengedett hiányzás a félév során nem haladhatja meg a TVSZ-ben meghatározott 30%-ot.

A tantárgy félévközi jeggyel zárul.

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Mindezek teljesülésekor az aláírás megadásra kerül*

*-félévközi jegyes tárgynál osztályzásra kerül.*

**A félév végén a munkák pontozásra kerülnek, a megszerezhető maximális pontszám 100 pont**

A szemeszterben a hallgatóknak lehetősége van a folyamatos konzultációra, a készülő anyagok értékelésének kikérésére.

**Megszerezhető maximum pont** **100p = 100%**

**A maximális pontszámon felül adható 15 plusz pont a kiemelkedő teljesítményért.**

|  |  |  |  |  |  |
| --- | --- | --- | --- | --- | --- |
| Grade: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Performance in % | 85%-100% | 70%-84% | 55%-69% | 40%-54% | 0-39% |

## Kötelező irodalom

Órai jegyzetek, segédletek.

Ajánlott irodalom:

[Szőnyi István](https://www.antikvarium.hu/szerzo/szonyi-istvan-7018), [Molnár C. Pál](https://www.antikvarium.hu/szerzo/molnar-c-pal-15325), [Ferenczy Béni](https://www.antikvarium.hu/szerzo/ferenczy-beni-3195), [Elekfy Jenő](https://www.antikvarium.hu/szerzo/elekfy-jeno-62828), [Szobotka Imre](https://www.antikvarium.hu/szerzo/szobotka-imre-230142), [Varga Nándor Lajos](https://www.antikvarium.hu/szerzo/varga-nandor-lajos-91852), [Barcsay Jenő](https://www.antikvarium.hu/szerzo/barcsay-jeno-15273): A képzőművészet iskolája.. [Képzőművészeti Alap Kiadóvállalata,](https://www.antikvarium.hu/kiado/kepzomuveszeti-alap-kiadovallalata-185) Budapest, 1979. ISBN 963-336-182-6

Kurt Wehlte: A festészet nyersanyagai és technikái. Balassi Kiadó, Budapest, 2004. ISBN 9635065787

Lantos Ferenc: Képekben a világ. Nemzeti Tankönyvkiadó, Budapest, 1994. ISBN 963-18-5965-7

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

rajzi fogalmazás összetettsége

* rajzi pontosság
* kompozíció helyessége
* eredetiség és szellemesség
* formakultúra

## Program heti bontásban

|  |  |  |  |
| --- | --- | --- | --- |
| **Hét** | **Előadás témája** | **Gyakorlat témája** | **Adható pont** |
| 1. hét: | A félév feladatainak ismertetése, |  |  |
| 2. hét: | A síkábrázolás és a térformálás elemei | Alapgyakorlatok a vizuális elemek használatával( pont,vonal,folt) | 10 |
| 3. hét: | A pont-tulajdonságai, karaktere | Vizuális alaphelyzetek ponttal | 10 |
| 4. hét: | A vonal- tulajdonságai, karaktere | Vizuális alaphelyzetek vonallal. | 10 |
| 5. hét: | A folt- tulajdonságai, karaktere. | Vizuális alaphelyzetek folttal | 10 |
| 6. hét:. | A pont,a vonal és a folt együtt. | A 3 elem együttes használata | 10 |
| 7. hét:. | „Beszélgetés” a papíron.- párban | páros kommunikáció a festészet nyelvén | 10 |
| 8. hét:. | A szimmetriákról. A szimmetria,mint szerkezeti elv | Festészeti feladatok a szimmetriák alkalmazásával | 10 |
| 9 hét: | Tavaszi szünet |  |  |
| 10. hét: | Saját tervezésű épület tetszőleges falfelületének kiválasztása és festészeti megmunkálása | Nagy méretű falfelület tervezése a 3 vizuális elem használatával | 30 |
| 11. hét: . | Konzultáció. Saját tervezésű épület tetszőleges falfelületének kiválasztása és festészeti megmunkálása | Nagy méretű falfelület tervezése a 3 vizuális elem használatával, terv kiválasztása, 100x70-es méretben |
| 12. hét: . | Konzultáció | Nagy méretű falfelület tervezése a 3 vizuális elem használatával, 100x70-es méretben |
| 13. hét:. | Konzultáció | Nagy méretű falfelület tervezése a 3 vizuális elem használatával, 100x70-es méretben |  |
|  | A féléves feladat bemutatása. | |  |

Ezen tantárgyi program részleteiben (dátum/feladatrész) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

Dr. .Krámli Márta

tantárgyfelelős

Pécs, 2023.01.29.